open-index/open-wikipedia-markdown huggingface dataset:
Bruce Bickford

**Bruce Bickford** is de Naam von

* Bruce Bickford (1947–2019), US-amerikaanschen Animator,
* Bruce Bickford (* 1957), US-amerikaanschen Lichtathlet.
Teagarden

**Teagarden** is de Familiennaam von

* Charlie Teagarden (1913–1984), US-amerikaanschen Jazz-Trompeter,
* Cub Teagarden (1915–1969), US-amerikaanschen Jazz-Slagtüügspeler,
* Jack Teagarden (1905–1964), US-amerikaanschen Jazz-Posaunist,
* Norma Teagarden (1911–1996), US-amerikaansche Jazz-Pianistin.

Kiek ok bi: Teegarden.
Meidner

**Meidner** is de Familiennaam von

* Else Meidner (1901–1987), düütsche Grafikerin un Malerin,
* Hans Meidner (1914–2001), brietschen Botaniker,
* Ludwig Meidner (1884–1966), düütschen Maler, Dichter un Grafiker,
* Rudolf Meidner (1914–2005), sweedschen Ökonoom.

Kiek ok bi: Meitner.
Farebrother

**Farebrother** is de Familiennaam von

* Bernard Farebrother (1846–1888), engelschen Kumponist,
* Ernest William Farebrother († 1891), engelschen Architekt,
* Violet Farebrother (1888–1969), engelsche Schauspelerin.
Ronsse

**Ronsse** is de Familiennaam von

* Georges Ronsse (1906–1969), belgischen Radsportler,
* Peter Ronsse (* 1980), belgischen Radrennfohrer.
Osuna

**Osuna** betekent

* Alameda de Osuna, Stadtdeel von Madrid in Spanien,
* Osuna, Oort in de Provinz Sevilla, Spanien.

**Osuna** is de Familiennaam von

* Carlos Osuna (* 1984), mexikaanschen Opernsänger,
* Francisco de Osuna (üm 1492–üm 1541), spaanschen Theoloog,
* Gloria Osuna, spaansche Schauspelerin,
* José Osuna (* 1992), Baseballspeler ut Venezuela,
* Karla Osuna (* 1991), Fotomodell ut Venezuela,
* Paco Osuna (* 1974), spaanschen DJ un Produzent,
* Rafael Osuna (1938–1969), mexikaanschen Tennisspeler,
* Yuli Verdugo Osuna (* 1997), mexikaansche Bahnradsportlerin.
Meitner

**Meitner** betekent

* Meitner, Krater op’n Mond,
* Meitner, Krater op de Venus,
* (6999) Meitner, en Asteroid.

**Meitner** is de Familiennaam von

* Lise Meitner (1878–1968), öösterrieksch-sweedsche Physikerin,
* Philipp Meitner (1839–1910), öösterriekschen Schachspeler un Avkaat,
* Thimo Meitner (* 1994), düütschen Schauspeler.

Kiek ok bi: Meidner.
Hax

**Hax** is de Familiennaam von

* Georg Hax (1870–1952), düütschen Waterspringer, Waterballspeler, Kunstturner un Sportfunkschonär,
* Heinz Hax (1900–1969), düütschen Sportschütten un Generaal,
* Herbert Hax (1933–2005), düütschen Ökonoom,
* Karl Hax (1901–1978), düütschen Ökonoom,
* Mike Hax (* 1970), düütschen Judoka,
* Philipp Hax (1772–1831), düütschen Politiker,
* Thomas Hax-Schoppenhorst (* 1955), düütschen Schriever un Pädagoog.

**HAX** betekent

* HAX (* 1961), sweedschen Journalist un Blogger.

Kiek ok bi: Hacks.
James Ferguson (Astronom, 1797)

**James Ferguson** (* 31. August 1797 in Perthshire, Schottland; † 26. September 1867 in Washington, D.C.) weer en US-amerikaanschen Ingenieur un Astronom.

## Leven un Wark
James Ferguson keem as Kind in de USA. He hett toeerst as Ingenieur arbeit un dweer in dissen Beroop bedeeligt an’n Bo vun’n Erie-Kanal.

Vun 1847 an weer he as Astronom an’t Old Naval Observatory in Washington D.C. anstellt. He hett bi sien Arbeit dree Asteroiden opdeckt, dorünner (31) Euphrosyne, de eerste Asteroid, de vun Noordamerika ut opdeckt worrn is. Na em sülvst is de Asteroid (1745) Ferguson nöömt, de 1941 opdeckt worrn is.

## Weblenken
* Publikatschonen vun J. Ferguson in’t Astrophysics Data System
* B. T. Sands: ''The late Mr. James Ferguson, of the Naval Observatory, Washington.'' Astronomische Nachrichten, Bd. 71 (1868), S. 101. (Naroop, engelsch)
Martin Speicher

**Martin Speicher** is de Naam von

* Martin Speicher (* 1951), düütschen Politiker,
* Martin Speicher (* 1958), düütschen Saxofoonspeler un Kumponist.
Speicher

**Speicher** betekent

* Speicher, Gemeen in’n Kanton Appenzell Ausserrhoden, Swiez,
* Speicher, Gemeen in’n Eifelkreis Bitburg-Prüm, Rhienland-Palz.

**Speicher** is de Familiennaam von

* Georges Speicher (1907–1978), franzööschen Radrennfohrer,
* Johann Michael Speicher (1649–1724), düütschen Amtsschult,
* Marc Speicher (* 1984), düütschen Politiker,
,
* Roland Speicher (* 1960), düütschen Mathematiker,
* Rosine Speicher (1884–1967), düütsche Froonrechtlerin un Redaktörin,
* Scott Speicher (1957–1991), US-amerikaanschen Piloot.
Bologna

**Bologna** [] is en italieensch Universitätsstadt un Hööftstadt van de  Metropolitanstadt Bologna as ok de Region Emilia-Romagna. Se hett 388.367 Inwahner (Stand: 31. Dezember 2016) up en Flach van 140 km². Dormit liggt se up Platz 7 van de italieensch Grootstädte. 

De öldste Siedlungssporen in de Gegend um Bologna recken bit in dat 11./10. Johrhunnert v. Chr. torüch. 189 v. Chr. wurr se as Bononia römsch Colonia.

## Bekannt Lüüd ut de Stadt
* Andrea Kimi Antonelli (* 2006), italieensch Formel-1-Rennfohrer
* Giuseppe Biancani (1566-1624), Geistlicher, Astronom un Mathematiker
* Petronio Franceschini (1651-1680), Komponist un Cellist
* Giovanni Maria Galli da Bibiena (1625-1665), Freskant, Tafelmaler un Bühnendekorateur

## Weblinks
* Siet van de Stadtverwalten Bologna
Montpellier

**Montpellier** [mɔ̃.pə.ˈlje] is en Stadt in Frankriek an de Küst von de Middellannsche See. Se hett 277.639 Inwahner (Stand: 1. Januar 2015) up en Flach van 56,88 km² un somit en van de gröttsten franzööschen Städte an de Middellannsche See un hörrt to de Region Okzitanien. Disse Region gifft dat eerst siet den 1. Januar 2016, as de ehmalgen Regionen Midi-Pyrénées un Languedoc-Roussillon tosommenleggt wurrn sünd. Bit dorhen weer Montpellier de Hööftstadt van Languedoc-Roussillon. 

Montpellier liggt etwa 240 km östlich van Toulouse un 170 km nordwestlich van Marseille un etwa 10 km van de Küst von de Middellannsche See weg. 

## Geschichte
Montpellier wurr eerstmals an’n 26. November 986 in en Oorkunn upführt. Se is en Universitätsstadt. Een van de Partnerstädte van Montpellier is de düütsch Stadt Heidelbarg.

## Bekannt Lüüd ut de Stat
* Antoine-Jérôme Balard (1802-1876),  franzöösch Chemiker un Opdecker vun dat Element Brom
* Frédéric Bazille (1841-1870), franzöösch Maler
* Séverine Beltrame (* 1979), franzöösch Tennisspelerin

## Weblinks
* Montpellier (düütsch)
* Montpellier up ''Mein Frankreich'' (düütsch)
* Reiseführer
* http://de.db-city.com/Frankreich--Okzitanien--H%C3%A9rault--Montpellier
* Historie
Friedensheim

**Friedensheim** () is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed warrt över’n Friedensheimer Schippgraven na de Hamm hen afföhrt, de knapp twee Kilometer in’n Süüdoosten langsflütt.

De Naveröörd sünd Vollerso in’n Noorden, Ahrensdörp un Giehlermoor in’n Noordoosten, Oostersood in’n Oosten, Heudorp un Huttendorp in’n Süüdoosten, Bornrieh un Verlüssmoor in’n Süden un Wallhöben in’n Noordwesten.

## Historie

Friedensheim is 1827 as Moorkolonie in dat Düvelsmoor anleggt worrn.

### Verwaltungsgeschicht

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer fröher en egenstännige Gemeen. An’n 1. April 1937 is de Gemeen Deel von de Gemeen Vollerso worrn. Bi de Gemeenreform in Neddersassen an’n 1. März 1974 is de Gemeen Vollerso unverännert bleven, aver Maat von de Samtgemeen Hambargen worrn.

### Inwahnertall

### Religion

Friedensheim is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener Kark is 1966 boot un 1997 egenstännige Karkengemeen worrn. Vörher hett de Oort to de Cosmae-un-Damiani-Kark in Hambargen tohöört.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

### Verenen

De Lüüd ut Friedensheim maakt vör allen in de Verenen von Bornrieh oder Wallhöben mit. Ünner annern in’n Schüttenvereen Bornrieh un bi’n SV Blau-Witt Bornrieh.

## Weertschop un Infrastruktur

För Friedensheim is de freewillige Füürwehr Bornrieh mit tostännig. Düsse Wehr is 1951 as Löschgrupp för de dree Öörd Bornrieh, Friedensheim un Verlüssmoor binnen de Freewillige Füürwehr Vollerso grünnt worrn. De Löschgrupp hett 1983 den Status von en egen Oortsfüürwehr kregen.

### Verkehr

Dör Friedensheim löppt de Kreisstraat 21, de in’n Noordwesten na Wallhöben an de K&nbsp;19 un an de Bundsstraat 74 ran geiht un in’n Süüdoosten na Huttendorp an de Landsstraat 165. De B&nbsp;74 föhrt in’n Noordoosten över Kuhs un Basdaal na Bremervöör un in’n Süüdwesten na Oosterholt-Scharmbeek, Hu’e un Bremen-Noord.

De Opfohrt 16 Bremen-Noord op de Autobahn 27/270 liggt so 25 Kilometer in’n Süüdwesten von Friedensheim.

De nächste Bahnhoff is so bi teihn Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt geven. De Bahnhoff Huttendorp-Heudorp weer in disse Tied fiev Kilometer in’n Oosten.

## Footnoten
Friedensheim (Mehrdüdig Begreep)

**Friedensheim** betekent

* Friedensheim, Oort in de Gemeen Vollerso in’n Landkreis Oosterholt, Neddersassen,
* Friedensheim is ok de Naam von verscheden soziale Inrichtungen in’n düütschen Spraakruum.

**Friedensheim** is de Familiennaam von

* Christian Gottlob von Friedensheim (1694–1776), düütschen Schriever un Staatsmann,
* Wilhelm Bernhard von Friedensheim (1545–1605), düütschen Heraldiker.
Von der Meden

**Von der Meden** is de Familiennaam von

* Andreas von der Meden (1943–2017), düütschen Schauspeler un Synchroonspreker,
* Carl August von der Meden (1841–1911), düütschen Sportfunkschonär,
* Karl-Friedrich von der Meden (1896–1961), düütschen Offzeer,
* Tonio von der Meden (* 1936), düütschen Schauspeler un Synchroonspreker.

Kiek ok bi: von der Mehden.
Siems

**Siems** betekent

* Lübeck-Siems, Stadtdeel von de Stadt Lübeck, Sleswig-Holsteen,
* Siems, Oort in de Stadt Garlä in’n Oltmarkkreis Soltwedel, Sassen-Anholt.

**Siems** is de Familiennaam von

* Andre Siems (* 1975), düütschen Kummentater,
* Annika Siems (* 1984), düütsche Illustratersche,
* Caroline Siems (* 1999), düütsche Footballspelerin,
* Christa Siems (1916–1990), düütsche Schauspelerin,
* Dorothea Siems (* 1963), düütsche Journalistin,
* Harald Siems (* 1943), düütschen Rechtshistoriker,
* Heinrich Siems (1877–1945), düütschen Politiker,
* Margarethe Siems (1879–1952), düütsche Opernsängerin,
* Werner Siems (* 1952), düütschen Mediziner un Biochemiker.

Kiek ok bi: Siemsen, Siemes, Siemß.
Schlei

**Schlei** betekent

* Slee, en Fisch,
* Slie, Stroom in Sleswig-Holsteen, de in de Oostsee münnt.

**Schlei** is de Familiennaam von

* Marie Schlei (1919–1983), düütsche Politikerin.

Kiek ok bi: Schley.
Siefkes

**Siefkes** is de Familiennaam von

* Christoph Siefkes (* 1991), düütschen Footballspeler,
* Dirk Siefkes (1938–2016), düütschen Informatiker,
* Patrick Siefkes (* 1990), düütschen Footballspeler,
* Wilhelmine Siefkes (1890–1984), plattdüütsche Schrieversche.
Norbert Schramm

**Norbert Schramm** (* 7. April 1960 in Nürnbarg) is en ehmalger düütsch Ieskunstlöper, de in’t Eenzel starten dee. Schramm weer tweemal Europameester un Viezweltmeester un mehrfack düütsch Meester.

## Loopstil
Sien Trainer weer Erich Zeller, de besünners völ Pflichtfiguren traineeren dee. Dat weer Schramm sien Ding nich so. Sien Stärken leegen in de Kür, wo he ok mehr to modern Musik leepen dee. He weer besünners bekannt för sien besünner Choreografien, bizarre Pirouetten statt Waagepirouetten, flink Schrittkombinatschoonen un wild Sprünge as den Russischen Spreizsprung. Dorto keemen sien ut- un upfallen Kostüme. Mit den Axel harr he sien gröttste Probleme. 

## Erfolge
Bi de 1981 in Innsbruck reck he mit Bronze sien eerst internatschonale Medaille. Dat Johr dorup wurr he Europameester (vör Jean-Christophe Simond un Igor Anatoljewitsch Bobrin|Igor Borbin) un ok Viezweltmeester (achter Scott Hamilton aber vör Brian Pockar). Disse Ergevnisse hett he 1983 nochmal schafft. 1984 sloot he sien Amateur-Loopbahn mit en Bronzerang bi de Ieskunstloop-Europameesterschapen in Budapest afslooten.

Bi de Olympisch Winterspelen 1984 keem he up Platz 9. 

Für sien sportlichen Erfolge wurr he mit dat Sülvern Lorbeerblatt uttekent.

## Nah sien Karriere
1984 is Schramm to de Profis wesselt un wurr dor ok Weltmeester un weer ok bi de Iesrevue *[[Holiday on Ice]]*. Van 1988 bit 1992 hett he Bedrievswertschap an de Universität Augsborg un van 1996 bit 1998 Public Relations, Apenlichkeitsarbeit an dat PR-Kolleg van de University of Management and Communication (FH), Potsdam.

Norbert Schramm weer tweemal verheiraadt un is Vader van en Dochter. He leevt to Tiet in Sonthofen in‘n Allgäu, wo he as freeschaffen Künstler arbeit.

## Weblinks
* Internetpräsenz van Norbert Schramm
* Norbert Schramm Eisshow-Produktionen
* Norbert Schramm Photographer
* Norbert Schram in de Datenbank van Sportsreference.com (engelsch)
Vincenzo Iaquinta

**Vincenzo Iaquinta** (* 21. November 1979 in Crotone, Italien) is en ehmalger italieensch Footballspeler. De Störmer stunn bit Juni 2013 in de Serie A bi Juventus Turin ünner Verdrag.

## Loopbahn
### Vereen
Vincenzo Iaquinta fung sien Loopbahn in de Jöögd bi Reggiolo Calcio an, wessel dornah to Padova Calcio bzw. ASD Castel di Sangro un speel af de Saison 2000/01 för Udinese Calcio. Hier steeg he so nah un nah vun en Reservisten to en wichtigen Speler up. So reck he mit dissen Vereen in de Saison 2004/05 den 4. Platz in de Liga. In de folgen Champions-League-Qualifikatschoon seker he mit twee Doren sien Vereen de eerstmalige Deelnahm an de Champions League. In dat eerst Speel gegen Panathinaikos Athen hett he all dree Doren bi den 3:0-Sieg för Udinese Calcio schaaten.

Af de Saison 2007/08 speel Iaquinta för Juventus Turin. He kreeg dor en Verdrag over fiev Johr. In’ Januar 2012 wurr he an den Ligarivalen AC Cesena utleehnt. Nah en half Johr kehr Iaquinta to de Saison 2012/13 torüch, hörr aber nich mehr den Eerstligakader an. Sien in‘ Sömmer 2013 utloopen Verdrag hett man ok nich verlängert.

In de Saison 2007/08 wurr he Doorschüttenkönig in de italieensch Liga.

### In de Natschonalmannschap
Iaquinta stunn it dat italieensch Upgebot för de Football-Weltmeesterschap 2006 in Düütschland. Hier wurr he in dat eerst Speel gegen Ghana in de tweet Halftiet inwesselt un hett mit sien eerst Lännerspeeldoor dat vörentscheeden 2:0 schaaten. In den wiederen Verloop vun dat Turnier hett hüm Natschonaltrainer Marcello Lippi meest as Joker in de tweet Halftiet insett, so ok in dat Halffinale gegen Düütschland un in dat Finale gegen Frankriek, in dat Italien in dat Elfmeterscheeten to’n veerten Mal Footballweltmeester wurrr.

Iaquinta hett van 2004 bit 2010 all tosommen 40 Lännerspelen för Italien maakt un dorbi söss Doren schaaten.

## Anklaag
Siet den 23. März 2016 stunn Iaquinta in Bologna in en vun de bither gröttsten Mafiaperesse vör Gericht. Anklaagt weer he wegen illegaler Wappenbesitt un Mafiatogehörigkeit, wat he aber bestrieden dee. In'n Oktober 2018 wurr he to twee Johren Gefängnis, sien Vader to 19 Johren Haft veroordeelt.

## Weblenken
* Vincenzo-iaquinta in de Datenbank vun Weltfussball.de

## Enkeld Nahwiesen
Polkehn

**Polkehn** is de Familiennaam von

* Klaus Polkehn (1931–2008), düütschen Journalist un Schriever,
* Walter Polkehn (1921–1985), düütschen Politiker.
Laude

**Laude** is de Familiennaam von

* Philipp Laude (* 1990), düütsch-öösterriekschen Schauspeler, Sänger un Comedian,
* Robert Laude (1896–1988), plattdüütschen Wöörbookschriever.
Settgast

**Settgast** is de Familiennaam von

* Ann-Charlott Settgast (1921–1988), düütsche Schrieversche,
* Jürgen Settgast (1932–2004), düütschen Ägyptoloog,
* Sarah Settgast (* 1984), düütsche Designerin un Illustratersche.

Kiek ok bi: Settegast.
Settegast

**Settegast** is de Familiennaam von

* Hans Settegast (1852–1936), düütschen Agrarwetenschopper,
* Henry Settegast (1853–1901), düütschen Agrarwetenschopper,
* Hermann Settegast (1819–1908), düütschen Agrarwetenschopper,
* Joseph Anton Nikolaus Settegast (1813–1890), düütschen Karkenmaler,
* Joseph Maria Settegast (1780–1855), düütschen Mediziner.

Kiek ok bi: Settgast.
Schlack

**Schlack** is de Familiennaam von

* Helga Schlack (* 1938), düütsche Schauspelerin,
* Paul Schlack (1897–1987), düütschen Chemiker,
.

Kiek ok bi: Schlaak.
Peter Schlack

**Peter Schlack** is de Naam von

* Peter Schlack (1875–1957), düütschen Politiker,
* Peter Schlack (* 1943), düütschen Dichter un Illustrater.
Schridde

**Schridde** is de Familiennaam von

* Gerhard Schridde (1904–1968), düütschen Schoolmeester un Heimaatforscher,
* Hermann Schridde (1937–1985), düütschen Springrieder,
* Katharina Schridde (* 1964), düütsche Schrieversche.
Steinhübl

**Steinhübl** betekent

* Steinhübl, Oort in de Gemeen Attnang-Puchheim, Bezirk Vöcklabruck, Oberösterreich, Öösterriek,
* Steinhübl, düütschen Naam von’n Barg U Michálka in Tschechien.

**Steinhübl** is de Familiennaam von

* Josef Steinhübl (1902–1984), düütsch-slowaakschen Politiker.
Exler

**Exler** is de Familiennaam von

* Christoph E. Exler (* 1948), öösterriekschen Künstler,
* Jens Exler (1914–1987), düütschen Schauspeler un Schriever,
* Ondřej Exler (* 1990), tschechschen Biathlet,
* Rudolf Exler (1905–1982), öösterriekschen Politiker,
* Veronika Exler (* 1990), öösterrieksche Schachspelerin,
* Wolfgang Exler (* 1965), düütschen Politiker.
Siemssen

**Siemssen** oder **Siemßen** is de Familiennaam von

* Adolf Christian Siemssen (1768–1833), düütschen Botaniker,
* August Ferdinand Siemßen (1811–1879), düütschen Koopmann un Senater,
* Georg Theodor Siemssen (1816–1886), düütschen Koopmann,
* Günther Schneider-Siemssen (1926–2015), düütsch-öösterriekschen Bühnenbillner.

Kiek ok bi: Siemsen.
Siemsen

**Siemsen** is de Familiennaam von

* Anna Siemsen (1882–1951), düütsche Pädagogin un Politikerin,
* August Siemsen (1884–1958), düütschen Pädagoog un Politiker,
* Hans Siemsen (1891–1969), düütschen Schriever,
* Karl Siemsen (1887–1968), düütschen Jurist un Politiker,
* Karl Hayo Siemsen (* 1944), düütschen Systemtheoretiker,
* Peter Siemsen (1787–1854), düütschen Koopmann un Senater.

Kiek ok bi: Siems, Siemssen.
Donald Jackson (Ieskunstlöper)

**Donald George Jackson**, OC (* 2. April 1940 in Oshawa, Ontario) is en ehmalger kanaadasch Ieskunstlöper. He is in’t Eenzel start un weer 1962 Weltmeester. 

De dreemalig kanaadsch Eenzelmeester keem bi sien eerst WM-Deelnahm 1957 up den 7. Platz. In de Johren 1959 un 1960 wurr he Viezweltmeester, 1959 achter David Jenkins un 1960 achter Alain Giletti. Bi de Olympisch Spelen 1960 in Squaw Valley wunn he de Bronzemedaille achter David Jenkins un Karol Divín.

Divín weer dat ok, de Jackson bi de Weltmeesterschap 1962 in Prag herutfordern dee. Nah dat Plichtprogramm führ Divín mit gooden Vörsprung. Um doch noch to winnen, muss Jackson in sien Kür dörgahns Hööchstnoten halen. Dat führ dorto, dat Donald Jackson an’n 15. März 1962 as eerst Ieskunstlöper en dreefack Lutz sprungen hett. So hett he sien Kür to de Musik van Carmen anfangen un kreeg ok dorüm de Hööchstnoten, de he bruuken dee, um Divín to överhalen un Weltmeester to wurrn (up den darten Platz keem de Franzoos Alain Calmat). Jackson weer de eerst kanaadsch Löper, de Weltmeester wurr. 

Dornah hett he sien Amateurloopbahn afslooten un wurr Profi. 

## Weblinks
* Donald Jackson in de Datenbank van Sportsreference.com (engelsch)
* Offizielle Website, u. a. mit Levensloop un Biller (engelsch)
Günter Blobel

**Günter Klaus-Joachim Blobel** (* 21. Mai 1936 in Waltersdorf, Landkreis Sprottau, Slesien; † 18. Februar 2018 in New York City) weer en US-amerikaansch Biochemiker van düütsch Afstammen.

1999 kreeg he den Nobelpries för Physiologie oder Medizin „für die Entdeckung der in Proteinen eingebauten Signale, die ihren Transport und die Lokalisierung in der Zelle steuern“. Hööftforschungsrebeet van Blobel weern besünners des Mechanismen vun de binnerzellulären Sorteeren van Proteinen un de Söök nah Mögelkeiten, hör Funktschoon optimal bitobehollen.

Besünner verdeent maakt hett he sück ok um den Wedderupbo van de Dresdner Fruenkark un van den dor ok liggen Neemarkt. He hett meest sien ganz Nobelpriesgeld för de Karkenrekonstruktschoon spennd. 

## Weblinks
* Levensloop
* Nahroop
* Siet van den Nobelpries
Lindenmayer

**Lindenmayer** is de Familiennaam von

* Aristid Lindenmayer (1925–1989), ungaarschen Bioloog,
* David Lindenmayer, austraalschen Bioloog,
* Johann Michael Lindenmayer (1796–1858), düütschen Verwaltungsbeamten.

Kiek ok bi: Lindenmaier, Lindenmeyer, Lindenmeier, Lindemayr.
Blobel

**Blobel** is de Familiennaam von

* Brigitte Blobel (* 1942), düütsche Journalistin un Schrieversche,
* Gottfried Blobel (1758–1809), düütschen evangeelsch-lutherschen Pastoor,
* Günter Blobel (1936–2018), US-amerikaanschen Biochemiker,
* Paul Blobel (1894–1951), düütschen Kriegsverbreker,
* Ulli Blobel (* 1950), düütschen Kunzertveranstalter un Musikproduzent.
Alken

**Alken** betekent

* Alken, en Bröderpoor ut de germaansche Mythologie,
* Alken (ok *Alkyoniden*), de Döchter vun Alkyoneus,
* Alkenen, en cheemsche Stoffgrupp,
* Alken, Geslecht vun de Alkenvagels,
* Alken, Gemeen in de Provinz Limborg, Belgien,
* Alken, Gemeen in de Kommun Skanderborg, Däänmark,
* Alken, Gemeen in’n Landkreis Mayen-Koblenz, Rhienland-Palz.

**Alken** is de Familiennaam von

* Carl Erich Alken (1909–1986), düütsch Uroloog,
* Else Alken (1877–1943), Stadtraatsche ut Frankfort un Opper vun’n Natschonalsozialismus,
* Heinrich Alken (1753–1827), düütsch Bildhauer un Maler,
* Josef Alken (1860–1932), düütsch Opernsinger un Schauspeler,
* Minna Alken-Minor (1860–1905), düütsche Opernsingerin.
Myhl

**Myhl** () is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Sandhusen.

## Geografie

De Oort liggt op de Oosterholter Geest. Dat Water ut dat Rebeed flütt över’n Möhlenbeek un Speckgraven na de Beek hen af.

De Naveröörd sünd Olenbüttel in’n Noorden, Ströh un Sandhusen in’n Noordoosten, Olendamm in’n Oosten, Pennigbüttel un Wist in’n Süden, Westerbeek in’n Süüdwesten, Bredbeek un Kattenhoorn in’n Westen un Freißenbüttel in’n Noordwesten.

## Historie

Von 1795 bet in dat 20. Johrhunnert is in Myhl en Windmöhl lopen.

### Verwaltungsgeschicht

In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer fröher en egenstännige Gemeen, is in dat fröhe 20. Johrhunnert denn aver Deel von de Gemeen Sandhusen worrn. De Gemeen Sandhusen is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Sietdem höört de Oort to de Oortschop Sandhusen.

### Inwahnertall

### Religion

Myhl is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Myhl is de freewillige Füürwehr Sandhusen mit tostännig.

### Verkehr

Dör Myhl löppt de Bundsstraat 74, de in’n Noordoosten över Sandhusen, Ströh un Wallhöben na Kuhs un Bremervöör geiht un in’n Süüdwesten över Pennigbüttel un Oosterholt-Scharmbeek na Hu’e un Bremen-Noord.

De Opfohrt 16 Bremen-Noord op de Autobahn 27/270 liggt so 13 Kilometer in’n Süüdwesten von Myhl.

De nächsten Bahnhööv sünd so bi fiev Kilometer wied weg an de Bahnlien Bremen–Bremerhoben de Bahnhoff Olenbüttel in’n Noorden un de Bahnhoff Oosterholt-Scharmbeek in’n Süden.

## Footnoten
Ajaccio

**Ajaccio** (franzöösch: , italieensch: , korsisch: *Aiacciu* ) is en franzöösch Gemeend mit 68.462 Inwahner (Stand: 1. Januar 2015) up en Flach van 82,03 km² un togliek de Hööftstadt van de Middelmeerinsel Korsika. Up franzöösch Siet is se Hööftstadt van de Region Corse (Korsika) as ok Seet van de Präfektur van dat Département Corse-du-Sud (Süüdkorsika).

De bekanntst Person van Ajaccio is Napoleon Bonaparte, de dor 1769 boren wurr. Ok de franzöösch Astronom Jérôme Eugène Coggia is in Ajaccio boren.

## Weblinks
* Offizielle Tourismus Website van Ajaccio
Oetjen

**Oetjen** is de Familiennaam von

* Heinrich Oetjen (1874–1927), düütschen Politiker,
* Jan Oetjen (* 1972), düütschen Manager,
* Jan-Christoph Oetjen (* 1978), düütschen Politiker.
Heinrich Oetjen

**Heinrich Oetjen** (* 12. Januar 1874 in Ausen; † 25. Oktober 1927) weer en düütschen Politiker von de DVP.

Oetjen is 1874 boren un weer later Hoff- un Tegeleebesitter in Ausen in de Gemeen Sudweyh. He weer von 1924 bet to sien Dood 1927 Maat von’n Prüüßschen Landdag (2. Legislaturperiood in’n Freestaat Prüßen). He is in’n Wahlkreis 16 Hannover-Süüd wählt worrn. Na sien Dood is Henry Lüders för em in’n Landdag narückt.

## Footnoten
Honnigfabrik Willemsborg

De **Honnigfabrik Willemsborg** weer en Fabrik för Honnig in Willemsborg in de *Industriestraat* (fröher *Kanaalstraat*) an’n Veringkanaal.

## Historie

De Fabrik is 1906 boot worrn. Dor hett toeerst de Firma Mohr & Co. ut Altno Margarien herstellt. De eersten Anlagen 1906 weren dat Haupthuus, de Warksteed na Süden hen un de grote Schosteen. 1912 keem dor en tweten Flögel to un de Warkhallen an’n Kanaal. Boot worrn is in roden Backsteen. Al 1911 hett Mohr & Co. den ne’en Naam *Speisefett-Industrie Elbe GmbH* kregen.

In de Johren 1920 is de Firma Mohr Deel von’n Unilever-Kunzern worrn. Vör’n Tweten Weltkrieg hett de Ünnernehmer Fritz Wetz dat Wark övernahmen un de Produkschoon op Ööl un Fett för de Medizin ümstellt. Na’n Krieg denn hett de Firma Gieseke de Fabrik övernahmen un dor Honnig herstellt.

1977 is de Firma Gieseke na Bremen ümtagen. Nadem dat Ünnernehmen uttagen weer, stünnen de Gebüüd leddig. 1978 hett sik dorüm de Vereen Kommunikatschoonszentrum Willemsborg e.V. HONNIGFABRIK grünnt, de sik dor för insetten wull, in dat Gebüüd en Kulturzentrum intorichten. För junge Lüüd jüstso as för all Generatschonen. 1979 weer dat Zentrum denn trech un hett in’n September apenmaakt. 2008 is dat Kulturzentrum renoveert un ümboot worrn un hett dorbi ünner annern dat Treppenhuus ut Glas kregen, dat vondaag de Frontansicht mit präägt. Ok de Willemsbörger Geschichtswarksteed is dor in ünnerbrocht.

## Weblenken

* Websteed von dat Kulturzentrum in de Honngifabrik (hoochdüütsch)
Jan-Christoph Oetjen

**Jan-Christoph Oetjen** (* 21. Februar 1978 in Rodenborg) is en düütschen Politiker von de FDP.

Oetjen is 1978 in Rodenborg boren. He weer Landsvörsitter von de Jungen Liberalen Neddersassen von 1999 bet 2002 un is siet 1998 Maat in’n Landsvörstand von de FDP Neddersassen. Siet 2002 is he Bezirksvörsitter von de FDP Elv-Werser.

Oetjen weer bi de Landdagswahlen 2003, 2008, 2013 un 2017 Direktkannedaat för de FDP in’n Wahlkreis Rodenborg, kunn sik mit 5,2&nbsp;%, 7,9&nbsp;%, 4,4&nbsp;% un 8,0&nbsp;% von de Eerststimmen över keen Maal dörsetten. Dat Mandaat is jümmer an de CDU gahn. Liekers is he bi all veer Wahlen över de Landslist von de FDP in’n Landdag von Neddersassen intagen. Von 2003 bet 2011 weer he agrarpolietschen Spreker von de FDP-Frakschoon. Siet 2009 is he binnenpolietschen Spreker von de Frakschoon. He is Spitzenkannedaat för de FDP in Neddersassen för de Europawahlen 2019. 

## Weblenken

* Oetjen sien Weboptridd bi de FDP Neddersassen (hoochdüütsch)
Klaus Wichmann

**Klaus Wichmann** (* 1964) is en düütschen  Politiker von de AfD.

Wichmann is 1964 boren un hett na dat Abitur Juristeree studeert. Na dat Studium weer he as Avkaat in Neddersassen aktiv. Von de Kommunalwahlen 2016 bet Harvst 2017 weer he Afornten för de AfD in’n Kreisdag von’n Landkreis Veern. Bi de Landdagswahl in Neddersassen 2017 weer he Direktkannedaat von de AfD in’n Wahlkreis Oosterholt. He hett 6,0&nbsp;% von de Eerststimmen kregen. Dormit is he nich as Direktkannedaat wählt worrn. Över de Landslist von de AfD is he liekers in’n Landdag von Neddersassen intagen un siet 14. November 2017 Afornten.

Wichmann leevt in Veern. He is verheiraadt un hett een Kind.

## Footnoten
Ingeborg Bingener

**Ingeborg Bingener**, borene Busch (* 18. Mai 1922 in Siegen; † 26. Januar 2001) weer en düütsche Perfessersche, Schrieversche un Politikerin. Vun 1993 bit März 1995 weer se bito de Bundsvörsittersche vun De Deerschuulpartei.

## Leven un Wark
Bingener hett in Hattingen leevt. Al in de 1980er Johren hett se sik in tallrieke Vördrääg un Publikatschonen gegen de Agrarpolitik vun de Europääschen Gemeenschap stark maakt, vunwegen dat de na ehr Ansicht Schaden för de Nüttdeerten bringt. Tosamen mit Ilse Hahn hett se den *Wetenschaplichen Arbeitskrink Deerschuul* grünnt. An’n 26. Januar 2001 is se na en swore Krankheit in’t Öller vun 78 Johren doodbleven.

## Politik
In de 1990er Johren weer Bingener tohopen mit acht annere Lüüd an’t Grünnen vun De Deerschuulpartei bedeeligt. Op den Parteidag to’n Grünnen, de an’n 13. Februar 1993 in’t *Hotel Continental* in Bonn afhollen weer, is se wegen ehr Kumpetenz as Bundsvörsittersche wählt worrn. De Partei harr to de Tiet blots negen Liddmaten. Se hett dat Amt twee Johren utföhrt. Ehr Nafolgersche is op’n drüdden Parteidag an’n 11. März 1995 de Schrieversche Gisela Bulla worrn. Se hett för ehr Partei ünner annern bi de Bundsdagswahl 1998 op de Landslist vun Noordrhien-Westfalen kannedeert. Dat sülve Johr noch hett se de Partei na en internen Striet verlaten. Achtergrund weer de Wahlwarfspot, den se to de Bundsdagswahl 1994 utklamüstert harr. De weer bearbeit worrn, wodör se sik övergahn föhlt hett.

## Bibliografie
* *Aphorismen und Gedichte. Aus Liebe zum leidenden Tier*, Echo Verlag, Chöttingen,1988,  ISBN 3-9269-1401-7
* *Das Tier im Recht*, Echo Verlag, Chöttingen, 1990, ISBN 3-926914-13-0

## Borns


## Weblenken
* Literatur vun un över Ingeborg Bingener in’n Katalog vun de Düütschen Natschonalbökeree
Radcke

**Radcke** is de Familiennaam von

* Antje Radcke (* 1960), düütsche Politikerin,
* Ingo Radcke (* 1946), düütschen Diplomaat.

Kiek ok bi: Radke, Ratke, Radtke.
Freidel

**Freidel** is de Familiennaam von

* Frank Freidel (1916–1993), US-amerikaanschen Historiker,
* Franz Freidel (1888–1938), düütschen Politiker.
Willikens

**Willikens** is de Familiennaam von

* Ben Willikens (* 1939), düütschen Maler,
* Dietrich Willikens (1915–2004), düütschen Offzeer,
* Hans Willikens (1880–?), düütschen Offzeer un Landraad,
* Werner Willikens (1893–1961), düütschen Politiker.
Offenstein

**Offenstein** is de Familiennaam von

* Christophe Offenstein (* 1962), franzööschen Kameramann un Speelbaas,
* François-Joseph d’Offenstein (1760–1837), franzööschen Generaal,
* Wilhelm Offenstein (1889–1964), düütschen Theoloog un Politiker.
Hugenberg

**Hugenberg** is de Familiennaam von

* Alfred Hugenberg (1865–1951), düütschen Ünnernehmer un Politiker,
* Carl Hugenberg (1836–1882), düütschen Verwaltungsjurist un Politiker.
Prütz

**Prütz** is de Familiennaam von

* Max Prütz (1876–1945), düütschen Politiker,
* Siegfried Prütz (1900–1939), düütschen Smidd un Maler.

Kiek ok bi: Prutz.
9/11

**9/11** betekent

* Terroranslääg vun’n 11. September, as afkörte Form vun’t Datum,
* *[[9/11 (2002)|9/11]]*, franzöösch-US-amerikaanschen Dokumentarfilm ut dat Johr 2002 üm de Anslääg op dat World Trade Center,
* *[[9/11 (2017)|9/11]]*, US-amerikaanschen Speelfilm ut dat Johr 2017.
Henry Lüders

**Henry Lüders** (* 18. März 1884 in Hannover; † 31. August 1966 ok dor) weer en düütschen Politiker von de DVP.

Lüders is 1884 in Hannover boren. He weer Slossermeester un harr en Slosseree in de *Raiffeisenstraat* in Hannover.

Nadem de Afornte in’n Prüüßschen Landdag, Heinrich Oetjen (wählt in’n Wahlkreis 16 Süüdhannover-Bruunswiek), an’n 25. Oktober 1927 doodbleven is, is Lüders an’n 8. November 1927 för Oetjen narückt. He is bet to de nächste Wahl 1928 Afornten bleven.

Na sien Dood is sien Vermögen an en Stiftung gahn. Düsse Lüders-Stiftung hett ünner annern en Reeg Kunstwarken in Hannover opstellen laten.

1982 hett em to Ehren de *Driftstraat* in Hannover den ne’en Naam *Henry-Lüders-Straat* kregen.

## Kunst von de Lüders-Stiftung


Bild:Sculpture Durchdringung Jorge La Guardia Berliner Allee Hanover Germany 01.jpg|*Penetracion* von Jorge La Guardia
Bild:1974 Lüders-Brunnen Wassergarten Lister Meile Hannover Joachim Wolff Brunnenansicht.jpg|Lüders-Born op de Lister Miel
Bild:Sculpture Grosser Hephaestos Hamburger Allee Hanover Germany 01.jpg|De Grote Hephästos an de Hambörger Allee


## Footnoten
Karol Divín

**Karol Divín** (* 16. Februar 1936 in Budapest, Ungarn; † 6. April 2022 in Brünn, Tschechien) weer en slowaaksch Ieskunstlöper, de as Eenzellöper för de Tschechoslowakei antreeden is. 1958 un 1959 weer he Europameester jewiels vör den Franzosen Alain Giletti. 

Todem weer he 11mal tschechoslowaaksch Meester un bi Europameesterschapen keem he dorto veermal up den darten Platz un wurr tweemal Viezmeester. Bi Weltmeesterschapen hett he 7 Mal deelnommen. 1962 wurr he Viezweltmeester achter Donald Jackson aber vör Alain Calmat un twee Johr later reck he noch den darten Platz. 

Ok bi Olympisch Spelen is Divín antreeden. 1956 keem he dorbi up den fievten Platz, veer Johr later wunn he de Sülvermedaille achter David Jenkins un 1964 reck he nochmal den veerten Platz.   

## Weblinks
*  Karol Divín in de Datenbank van Sports-Reference.com (engelsch) – dor aber mit Gebortsdatum 22. Februar
Lantüchtendregers

Bi **Lantüchtendregers** (*Fulgoromorpha*) hannelt sik dat um en Twuschenornen (Infraordo) mank de Insekten. Se höört to de Ornen vun de Snavelinsekten (Hemiptera) un dor to de Unnerornen vun de Zikaden (Auchenorrhyncha) mit to. 

## Familien
To de Unnerornen vun de Lantüchtnedregers höört düsse Familien mit to: 
*Acanaloniidae Amyot & Serville, 1843
*Achilidae Stål, 1866
*Achilixiidae Muir, 1923
*Caliscelidae Amyot & Serville, 1843
*Cixiidae Spinola, 1839
*Coleoscytidae† Martynov, 1935
*Delphacidae Leach, 1815 (Spoorcicaden)
*Derbidae Spinola, 1839
*Dictyopharidae Spinola, 1839
*Eurybrachidae Stål, 1862
*Flatidae Spinola, 1839
*Fulgoridae Latreille, 1820
*Fulgoridiidae† Handlirsch, 1939
*Gengidae Fennah, 1949
*Hypochthonellidae China & Fennah, 1952
*Issidae Spinola, 1839
*Kinnaridae Muir, 1925
*Lalacidae† Hamilton, 1990
*Lophopidae Stål, 1866
*Meenoplidae Fieber, 1872
*Mimarachnidae† Shcherbakov, 2007
*Neazoniidae† Szwedo, 2007
*Nogodinidae Melichar, 1898
*Perforissidae† Shcherbakov, 2007
*Qiyangiricaniidae† Szwedo, Wang & Zhang, 2011
*Ricaniidae Amyot & Serville, 1843
*Surijokocixiidae† Shcherbakov, 2000
*Tettigometridae Germar, 1821
*Tropiduchidae Stål, 1866
*Weiwoboidae† Lin, Szwedo, Huang & Stroinski, 2010

## Weblenken
Antananarivo

**Antananarivo** (kört ok: Tana, fröher ok: Tananarive) is de Hööftstadt un mit etwa 1.816.000 Inwahnern ok de gröttste Stadt van dat Land Madagaskar. Antananarivo is sowohl in geographisch Hensicht as ok Verwaltens-, Kommunikatschoons- un Wertschapszentrum van Madagaskar.

Antananarivo wurr etwa 1625 grünnd. De Naam bedüüd *De Stadt van de Duusend*. 1797 wurr se Hööftstadt van de Merina-Könige. Dee Eroberungen van König Radama I. hemm Antananarivo to de Hööftstadt van meest ganz Madagaskar maakt. 1895 wurr de Stadt van Frankriek besett un in hör Protektorat Madagaskar ingledert. Wiels de Kolonialteit un ok noch kört nah de Unafhängigkeit van de Insel führ de Stadt den Naam *Tananarive*. Antananarivo is in söss *Arrondissements* indeelt.

## Weblinks
* Reisebericht
* https://www.urlaub-auf-madagaskar.com/antananarivo-hauptstadt/
Albert Behrens

**Albert Behrens** (* 7. Oktober 1891 in Hannover; † 6. April 1976 in Wennigsen) weer en düütschen Politiker von de SPD.

Behrens is 1891 as Söhn von en Bäcker in Hannover boren. Na de Volksschool in Hannover hett he en Lehr as Metallarbeider maakt. He is in de SPD rin, weer Anfang de Johren 1930 Vörsitter von’n SPD-Bezirk Hannover un von 1932 bet 1933 Gauleiter von’n Hannöverschen Rieksbanner Swart-Rood-Gold. Tosätzlich weer he nichstännig Maat von dat Rieksversekerungsamt.

Bi de Wahl in’n Mai 1928 is he in’n Wahlkreis 16 Süüdhannover (Hannover-Hilmssen) as Afornten in’n Prüüßschen Landdag wählt worrn. Ok bi de Wahlen 1932 un 1933 is he wedder wählt worrn.He is bet Juni 1933 Afornten bleven, as de NSDAP de SPD-Afornten ut dat Parlament utslaten hett.

In de Tied von’n Natschonalsozialismus keem Behrens 1933 för korte Tied in „Schutzhaft“. Nadem he wedder freekamen weer, hett de Gestapo em överwaakt. In’n August 1944 is he bi de „Aktion Gitter“ wedder in Haft kamen, toeerst in dat Gestapo-Gefängnis Ahlem un denn in dat KZ Neengamm.

1965 is he von Hannover na Wennigsen ümtagen un dor 1976 doodbleven.

## Literatur

* Beatrix Herlemann: *Biographisches Lexikon niedersächsischer Parlamentarier 1919–1945.* (= *Veröffentlichungen der Historischen Kommission für Niedersachsen und Bremen.* 222). Hahnsche Buchhandlung, Hannover 2004, ISBN 3-7752-6022-6, S. 38
* Ernst Kienast (Hrsg.): *Handbuch für den Preußischen Landtag.* Ausgabe für die 5. Wahlperiode. R. v. Decker’s Verlag (G. Schenck), Berlin 1933, S. 307
Dictyopharidae

De **Dictyopharidae** sünd en Familie mank de Insekten. Dor höört se to de Twuschenornen (Infraordo) vun de Lantüchtendregers (Fulgoromorpha) ut de Unnerornen vun de Zikaden (Auchenorrhyncha) un de Ornen vun de Snavelinsekten (Hemiptera) mit to. 

## Kennteken
Düsse Insekten hefft en afsunnerlich formten Vörkopp. De Ogen sitt dor an de Sieten, knapp over de Föhlspriete. De Bost (Thorax) is man groot, just so, as de Flunken, wo allerhand Dwarsadern dörlopen doot. Up de Achterflunken sitt Oogplacken up oder se sünd dannig farvt, to'n Verjagen vun Angriepers. Dat Lief is twuschen 0,8 un 100 Millimeters lang. 

## Wie se leven doot
Echte Lantüchtendregers freet in'e Hauptsaak Plantenssapp. Overdag vermünnert se sik oder freet. Flegen doot se s'avends. 

## Wie se sik vermehren doot
De Eier weert afsett up en Foderplant un denn todeckt mit en Schuum, de gau hart warrt. 

## Wo se vorkamen doot
Düsse Familie kummt in de Tropen un Subtropen vor, wo dat veel Planten gifft. Se sitt meist up Bööm un Strüker. 

## Geslechter
* *[[Fulgora]]* Linnaeus, 1767
* *[[Phrictus]]*
Johannes Lau

**Johannes Lau** is de Naam von

* Johannes Lau (1877–1960), düütschen Politiker (Zentrum, BVP, CSU), Maat von’n Landdag in Bayern,
* Johannes Lau (1879–1955), düütschen Politiker (SPD), Maat von’n Landdag in Preußen.
Carl Stephan (Politiker)

**Carl Stephan** (* 16. November 1863 in Horborg; † 2. Juni 1944 in Hilmssen) weer en düütschen Politiker von de SPD.

Stephan is 1863 in Horborg boren. Na de Volksschool hett he en Lehr as Maler maakt. He weer op en Fortbildungsschool un de Kunstgewarvschool un hett von de Johren 1890 af an as sülvstännigen Malermeester in Hilmssen arbeidt. Tosätzlich weer he siet 1912 Vörsitter von’n Opsichtsraad von’n Hilmsser Konsumvereen.

Stephan is in de SPD rin un is 1890 Vörsitter von de Partei in Hilmssen worrn. Bi de Novemberrevolutschoon weer he Vörsitter von’n Hilmsser Arbeider- un Soldatenraad un in’n Dezember 1918 denn Delegeerten bi’n Rieksräädkungress. Stephan weer von 1919 bet 1924 Stadtverornten in Hilmssen un von 1919 bet 1921 Maat von de Prüüßsche Landsversammlung. Von 1921 bet 1933 weer he för den Wahlkreis 16 Süüdhannover (Hannover-Hilmssen) Maat von’n Prüüßschen Landdag.

## Literatur

* Ernst Kienast (Rutgever): *Handbuch für den Preußischen Landtag*, Ausgabe für die 5. Wahlperiode, Berlin 1933, S. 387
* Herrmann A. L. Degener (Rutgever): *[[Wer ist wer?|Wer ist's?]]* 9. Ausgabe, Leipzig 1928, S. 1520
Fritz Fröhlich

**Fritz Fröhlich** is de Naam von

* Fritz Fröhlich (1887–1962), düütschen Politiker,
* Fritz Fröhlich (1910–2001), öösterriekschen Maler un Lyriker,
* Fritz Fröhlich (1928–2006), düütschen Maler.
Muhs

**Muhs** is de Familiennaam von

* Hans-Joachim Muhs (* 1960), düütschen Gynäkoloog,
* Heinz Muhs (1911–1990), düütschen Boinschenör,
* Hermann Muhs (1894–1962), düütschen Staatssekretär,
* Jochen Muhs (1942–2010), düütschen Historiker,
* Wilhelm Muhs (1910–1982), düütschen Politiker.

Kiek ok bi: Muhß, Mus, Mues, Muus.
Muus (Mehrdüdig Begreep)

**Muus** betekent

* Muus (*Mus musculus*), en Gnaagdeert,
* Muus, Reedschop, üm Ingaven an en Reekner to maken,
* Muus, Muskel in’e Hand,
* Muus, däänsche Eddelfamilie.

**Muus** is de Familiennaam von

* Niels Muus (* 1958), däänschen Dirigent.

Kiek ok bi: Mus, Muuss, Muuß.
Carl Stephan

**Carl Stephan** is de Naam von

* Carl Stephan (1837–1927), düütschen Chronist un Heimaatforscher,
* Carl Stephan (1863–1944), düütschen Politiker,
* Carl-Heinz Stephan (1904–1989), düütschen Bargbomanager.

Kiek ok bi: Karl Stephan.
Karl Stephan

**Karl Stephan** is de Naam von

* Karl Stephan (1853–1927), düütschen Politiker,
* Karl Stephan (1863–1944), düütschen Politiker,
* Karl Stephan (1923–1980), düütschen Teekner,
* Karl Stephan (* 1930), düütschen Verfohrenstechniker,
* Karl Stephan, düütschen Schachspeler.

Kiek ok bi: Carl Stephan, Karl Stefan.
Singzikaden

De **Singzikaden** (Cicadomorpha), ok **Rundkoppzikaden** nömmt, sünd en Twuschenornen (Infraordo) mank de Insekten. Se höört to de Unnerornen vun de Zikaden (Auchenorrhyncha) mit to, un ok to de Ornen vun de Snavelinsekten (Hemiptera). Vun de Singzikaden gifft dat mehr, as 33.000 Aarden in mehr as 5.000 Geslechter un 11 Familien.

## Wie se leven doot
Just so, as de Lantüchtendregers leevt de Singzikaden an Land. Se könnt flegen, lopen un meist ok good jumpen. En ganzen Barg Zikaden singt, man bi allerhand lüttje Aarden könnt minschliche Ohren dat nich hören. Singzikaden suugt an Planten. Meist suugt se dor Xylem oder Phloem ut. Allerhand Bakterien un Swämme leevt in en Symbiose binnen in de Deerter un maakt dat eerst mööglich, datt de Plantenssapp verdaut weert kann. De wecken Aarden geevt Honnigdau af un leevt in en Symbiose tohopen mit Iemecken. 

## Wie de Singzikaden indeelt weert

Böverfamilie Membracoidea mit düsse Familien:
* Cicadellidae (= Jassidae, Lüttzikaden, mit de Blattzikaden dormank)
* Membracidae (Buckelzikaden)
* Aetalonidae (Verkehrte Buckelzikaden)
* Melizoderidae (Helmzikaden)
* Myerslopiidae (Mosszikaden)
Böverfamilie Cercopoidea mit düsse Familien (Systematik nah Strümpel 2010)
* Bloodzikaden (Cercopidae) 
* Aphrophoridae (Schuumzikaden)
* Clastopteridae (Schildzikaden)
* Machaerotidae (Röhrenzikaden)
Böverfamilie Cicadoidea mit düsse Familien:
* Tettigarctidae (Pelzzikaden)
* Cicadidae (Echte Singzikaden)

Wie de Familie Epipygidae insorteert weern mutt, is noch undüütlich. Wohrschienlich höört se to de Schuumzikaden mit to.

## Literatur
* G. Kunz: Zikaden - die Insekten des 21. Jahrhunderts? (Hemiptera, Auchenorrhyncha). Entomologica Austriaca 18, 105 - 123; 2011, pdf:
Heiko Fischer

**Heiko Fischer** (* 25. Februar 1960 in Stuttgart; † 21. November 1989 in Sindelfingen) weer en düütsch Ieskunstlöper, de in’t Eenzel antreeden is. 

## Leven
Heiko Fischer weer fief Mal düütsch Meester. Sien Trainer weer Karel Fajfr. Bi Düütsch Meesterschapen wunn he ünner annern gegen Norbert Schramm un Rudi Cerne. De mit 1,88 m grootwussen Sportler weer en düchtig goot Plichtlöper, wobi sien Sprünge besünners hervörtoheven weern. In de Kür weer he dorgegen nich so goot. 

Bi Olympisch Winterspelen keem he 1984 up den 10. Platz un veer Johr later up Platz 9. Bi Europameesterschapen kemm he tweemal up den 4. Platz.

Fischer is an’n 21. November 1989 bi dat Squashspelen tosommenbraken. He is an de Folgen van en chronisch un akuten Hartmuskelentzündung in Sindelfinger Krankenhuus storven. Fischer weer verheiraadt un harr een Söhn. 

## Weblinks
* Heiko Fischer in de Datenbank van Sportsreference.com (engelsch)
Ernst August Prinz von Hannover (1983)

**Ernst August** Andreas Philipp Constantin Maximilian Rolf Stephan Ludwig Rudolph **Prinz von Hannover Herzog zu Braunschweig und Lüneburg Königlicher Prinz von Großbritannien und Irland** (* 19. Juli 1983 in Hilmessen) is de Arv för’t Baantje vun’t Huus Hannober. Sien Vadder Ernst August Prinz von Hannover is vundaag de Böverste vun’t Huus.

## Kinnertiet un Jöögd
Prinz von Hannover is in London opwussen un tweespraakig grootmaakt worrn. He is op ene düütsche School gungen un hett Volkswertschap in New York studeert.

## Familie
Prinz von Hannover is de öllste Söhn vun Ernst August Prinz von Hannover. Sien Vadder is de Baas vun’t Huus Hannober. Prinz von Hannover siene Mudder is Chantal Hochtuli, de eerste Fru vun sienen Vadder. Prinz von Hannover hett enen Broder, Christian, un ene Halfsüster, Alexandra, de ehr Mudder is Prinzessin Caroline vun Monaco Grimaldi. Prinz von Hannover is en Urururgrootkind vun König Georg V. vun Hannober, den letzten König vun Hannober, en Urgrootkind vun Hertog Ernst August III. vun Bronswiek, den letzten Hertog vun Bronswiek, en Ururgrootkind vun Kaiser Willem II., den letzten Kaiser vun’t Düütsche Riek, un en Urururururgrootkind vun König Georg III. vun Grootbritannien.

2017 heirat Prinz von Hannover Ekaterina Malysheva in Hannober.

### Clinch mit sienen Vadder
Sien Vadder will, so schrifft dat dat Handelsblatt, veel vun’t Arv wedder trüchhebben. Dat lett, dat de Grund Undank vun Prinz von Hannover wes. De Vadder is nich op de Hochtiet mit biwesen. He is ok dorgegen wesen un verseggt sik, de Hochtiet an’t britsche Könighuus wiedertolangen. Dat kunn bedüden, dat Prinz von Hannover vun de britsche Throonlist strieken warrt. Dat süht nich dorna ut, dat he överhaupt König vun Grootbritannien warrt, denn sien Vadder is blots an Steed 450.

## Wat em tohöört
Da in Düütschland de Adeltitels na den Tweten Weltkrieg wegfullen sünd, hett Prinz von Hannover kene düütschen Adeltitels mehr. Se sünd en Deel vun sienen Familiennaam. Prinz von Hannover hett ofschoonst noch de britsche Statentohörigkeit. In’t Vereenigt Königriek is he *His Royal Highness Ernest Augustus Guelph* (*nds.* Sien königliche Hoheit Ernst August Welf).

2010 hett Prinz von Hannover veel Besitt so as dat Slott Marienborg vun sienen Vadder kregen. Dat hett jümmer heten, sien Vadder wes to klöterig.

### Verhökern
En Johr later kiekt de Welt na Hannober. Prinz von Hannover verhökert mehr as 20.000 Artikels ut den welfschen Besitt. Dor kümmt veel tosamen, mehr as 40 Mio. Euro. ’N Barg vun Wetenschaplerschen un Wetenschaplers is bang, dat dat Kulturgoot verloren gahn kunn. Prinz von Hannover seggt aver, dat de Delen in gode Hannen kamen sünd un dat dör dat Verhökern dor eerst noch ’n Weert baven opkamen is.

## Arbeit
Prinz von Hannover hett för de Islamic Investment Bank arbeidt un ’n poor Energieprojekten överwacht. Vundaag kümmert he sik vör allens üm sien Arv un bestellt de Ackers.

## Nawiesen
Meknès

**Meknès** is en Stadt in Marokko mit 520.428 Inwahner up en Flach van 73,4 km². De Naam leit sück van den Berberstamm van de der Miknasa af, de dor fröher leevt hett. De Oltstadt van  Meknès wurr van de UNESCO 1996 in dat Weltkulturarv upnommen.

De Almoraviden hemm dor in dat 11. Johrhunnert en Festung upricht, de sück lang Tiet gegen de Innahmversöök van de Almohaden to Wehr sett, de 1145 aber doch verlustig gung. Later wurr se Hööftstadt van de Alawiden. Dat weer 1727 aber ok weer daan. Meknès is neben Fès, Rabat un Marrakesch een van de veer Königsstädte van Marokko.

## Weblinks
*Meknès up planetware.com
Como

**Como** (fröher (düütsch): Chum) is en Stadt in Italien mit 84.326 Inwahner (Stand: 31. Dezember 2016) up en Flach van 37,34 km² in de Lombardei un Hööftoort van de Provinz Como. De Stadt liggt 45 Kilometer nördlich van Mailand, an den Comer See un an de Grenz to den Kanton Tessin in de Swiez. 

## Geschichte
De Stadt Como (Novum Comum) wurr van de Römer 59 v. Chr. grünnd. De Gegend weer aber all vördem bewahnt, ok van Etrusker un Gallier. 

As dat Röömsch Riek fallen weer, wurr Como van Goten, Langobarden un Franken innommen. 1127 wiels den Krieg mit Mailand, wurr Como kört un kleen hauen. Se hett sück denn mit Friedrich Barbarossa verbünnd un wurr weer upboot. 1162 hett sück de Stadt an de Zerstörung van Mailand bedeeligt. 

Tüschen 1300 un 1400 weer Como ünner de Herrschap van Visconti un Sforza. 

1500 keem de Stadt ünner spaansch Herrschap. Dormit gung dat aber wertschaplich bargdaal un ok de Inwahnertall minneseer sück. 

Mit de Öösterrieker nehm Como in 1700 sien Hannelstätigkeit weer up, bit se in dat 20. Johrhunnert dat wichtigste Zentrum för Sied wurr.

## Bekannt Lüüd ut de Stadt
* Paolo Giovo (1483-1552), Historiker un Biograph
* Innozenz XI. (1611-1689), Paapst
* Luigi Volta (1876-1952), Astronom

## Weblinks
* Website van de Stadt Como (engelsch), Stand: Februar 2018
* [http://www.comer-see-italien.com/comer-see-abc/como-historische-geschichte__188.htm Geschichte van de Stadt (Stand: Februar 2018)